Képviselő-választás 2020

elte ttk hök

Az Eötvös Loránd Tudományegyetem Természettudományi Kar Hallgatói Önkormányzat (továbbiakban: Önkormányzat) Választási bizottsága képviselő-választást ír ki az elte hök Alapszabályának rendelkezései alapján a 2020–2021-es önkormányzati ciklusra vonatkozóan, melynek során az Önkormányzat Küldöttgyűlésének tagjai kerülnek megválasztásra.

Képviselőnek indulhat az Önkormányzat minden – aktív státuszú – tagja. Az Önkormányzat tagja a nemzeti felsőoktatásról szóló 2011. évi cciv. törvény 60. § (1) alapján meghatározott hallgatók közül az, akinek alapkara az elte ttk vagy egyébként a Karon minor szakirányon vagy tanári modulon folytat tanulmányokat.

**Jelöltállítási időszak:** 2020. 09. 10. 20:00 – 2020. 09. 18. 23:59
**Nyilatkozat leadási határideje:** 2020. 09. 14. 00:00 – 2020. 09. 18. 23:59
**Jelöltállítás eredményének kihirdetése:** 2020. 09. 18.

**Bemutatkozási időszak:** 2020. 09. 19. – 2020.09.26.
**Szavazási időszak:** 2020. 09. 27. 00:00 - 2020.10.11. 23:59
**Eredményhirdetés:** 2020. 10. 13.

\*A megjelölt időszakban az Önkormányzat Északi Hallgatói Irodájának nyitvatartási idejében lehetséges.

A képviselőjelölteknek jelentkezésüket elektronikus formában kell leadniuk az Önkormányzat honlapján (http://ttkhok.elte.hu/elte-ttk-hok-kepviselojelentkezes). A jelentkezés elfoga­dás­ának feltétele egy írásbeli nyilatkozat leadása az Önkormányzat Északi Hallgatói Irodájában (1117, Budapest Pázmány Péter sétány 1/a, 0.75).

A szavazás a Neptun Unipoll felületén keresztül kerül lebonyolításra.

A képviselő-választás eredménye ellen a kihirdetéstől számított 3 munkanapon belül fellebbezésnek van helye, melyet az *elte ttk hök* *Ellenőrző bizottsága részére* megjelölés mellett, az Ellenőrző bizottság elnökének és az Önkormányzat székhelyére címezve (elte ttk hök Hallgatói Iroda; 1117 Budapest, Pázmány sétány 1/A., Északi tömb 0.75), névvel, értesítési címmel és elektronikus levélcímmel ellátva, ajánlott levélként postai úton kell benyújtani.

További információ a *vbelnok (at)ttkhok.elte.hu* e-mail címen kérhető.

Budapest, 2020. augusztus 23.

 Választási bizottság
 elte ttk hök